Marenostrum 23 | LekkeSlaap
Adres: Marenostrum 23 , Keurboomstrand, 6600, Wes-Kaap
Marenostrum 23 is minder as 100 m van die strand af en in die kusdorpie Keurboomstrand naby Plettenbergbaai geleë. Daar is goeie uitsigte oor die see en die melkhoutbos oorkant die huis. Dis ook stapafstand van die strand af. Gaste kan veral gedurende winter dolfyne en walvisse vanaf die hoofslaapkamer en die balkon sien.
Dié huis beskik oor 4 slaapkamers, 3 badkamers, 'n oopplan-leefarea en kombuis wat volledig toegerus is. Die hoofslaapkamer het 'n dubbelbed en 'n en suite-badkamer. Die tweede slaapkamer het 'n dubbelbed en die derde slaapkamer het 2 enkelbeddens met 'n en suite-badkamer. Die vierde slaapkamer het 'n stapelbed. Die derde badkamer word gedeel.
Die kombuis is toegerus met 'n yskas, diepvrieskas, stoof, oond, mikrogolf en ketel. Ander geriewe sluit 'n TV, DStv, wasmasjien, tuimeldroër en veilige parkeerplek in. Daar is 'n ingeboude braai op die balkon.
Mare Nostrum is omhein en bied 'n groot grasperk waar kinders veilig kan speel. Die huis se balkonreling is met maas-draad beveilig om te keer dat klein kinders deurklim.
Daar is verskeie doendinge in die omgewing soos swem by die Blouvlagstrande, aparte paadjies vir draf en fietsry, visvang, bootvaarte op die see en rivier, kanovaarte en motorbootwaterski. Enrico se restaurant is sowat 2 km vanaf die huis en bied 'n fantastiese see-uitsig.